**Informačná architektúra** je dizajn organizácie, štruktúry a pomenovania častí webových stránok, intranetov a softvéru s cieľom podporiť čo najlepšiu použiteľnosť. Ide o novú disciplínu zameranú na prenesenie princípov dizajnu a architektúry do „digitálneho sveta". Zvyčajne obsahuje model alebo koncept informácii, ktoré budú používané v komplexnom informačnom systéme. Môže ísť napríklad o knižničné systémy, alebo o iné produkty využívajúce databázy.

Historicky je termín *informačný architekt* prisudzovaný Richardovi Saulovi Wurmanovi. V súčasnosti existuje rastúca komunita aktívnych IA špecialistov, známa ako Information Architecture Institute.

Definícia
---------

Informačná architektúra môže mať mierne rôzne významy v rôznych odvetviach informačných systémov alebo IT architektúry. Všetky definície majú tieto spoločné body: určenie cieľov, určenie nárokov, štruktúrovaný dizajn zdieľaného prostredia, metódy organizácie a pomenovaní prvkov, predpríprava pre implementáciu.

Úloha
-----

Informačná architektúra je špecializovaná zručnosť, ktorá interpretuje informácie a vyjadruje rozdiely medzi značkami a systémami značiek. Konkrétnejšie zahŕňa kategorizáciu informácie do komplexnej štruktúry, ideálne takej, akej cielené publikum čo najrýchlejšie porozumie a potom z nej čo najjednoduchšie získa informáciu, ktorú požaduje. Organizačná štruktúra býva obvykle hierarchická, ale nie je to nutné. Toto zvykne byť vyžadované pri aktivitách ako knižničné systémy, CMS, webové stránky, technické písanie a kritická softvérová infraštruktúra. Informačná architektúra do istej miery vychádza z knihovníctva a informačnej vedy a učí sa na niektorých školách.

V kontexte s dizajnom informačných systémov, informačná architektúra odkazuje na analýzu a dizajn dát skladovaných informačnými systémami, sústrediac sa na záznamy, ich vlastnosti a vzťahy medzi nimi. Odkazuje na tvorbu modelu dát pre individuálne databázy a na pohltenie používaných dátových modelov na koordináciu definície týchto dát.

Postup
------

Tvorba informačnej architektúry webovej stránky sa skladá z analýzy a návrhu. V analýze sa určí zmysel projektu, prehodnotia sa jeho ciele a vyhodnotí sa pre akých návštevníkov je určený. Vzápätí sa títo návštevníci rozdelia do rôznych rolí a zistí sa, aké akcie budú na tejto stránke dané role robiť, aké funkcie budú požadovať a aký obsah vyhľadávať. Pokiaľ sa nerobí úplne nová stránka, vykoná sa analýza tej predošlej, čo bolo dobre a čo treba zmeniť. K tomuto zoznamu údajov sa ešte pridajú funkčné, legálne a obchodné požiadavky.

V druhej etape sa navrhne štruktúra budúcej stránky s ohľadom na to, aby sa roliam zisteným v analýze používala čo najpohodlnejšie. Jej obsah sa pomenuje a vytvorí sa takzvaná mapa. Potom sa navrhne navigácia a ako bude fungovať vyhľadávanie (aký obsah bude prehľadávať). Nakoniec sa zohľadnia prípadné posledné požiadavky, ako napríklad merania návštevnosti, a vytvorí sa dokumentácia pre implementáciu. Keď je toto všetko hotové, je možné začať programovať.

Informačný architekt
--------------------

Richard Saul Wurman hovorí o informačnom architektovi: "Používam pojem architekt z cudzieho oboru. Myslím architekta ako človeka tvoriaceho systematické, štruktúrované a usporiadané princípy na dosiahnutie cieľa — vedomá tvorba artefaktu, idei, alebo doktríny, ktorá informuje, pretože je jasná."

Referencie
----------

1. ↑  ‘What is IA?’ Information Architecture Institute. IAinstitute.org Archivované 2007-07-26 na Wayback Machine
2. 1 2 3  Rosenfeld, L. Morville, P. (1998). Information architecture for the World Wide Web. 1 st. Ed. O'Reilly & Associates, Sebastopol, CA.
3. 1 2  R.S. Wurman: "Information Architects"
4. ↑  'Join the IA Network' Information Architecture Institute.  Archivované 2012-07-17 na Wayback Machine
5. ↑  IAinstitute.org Archivované 2016-02-02 na Wayback Machine, Schools Teaching IA
6. ↑  ‘Informačná architektúra’ prezentácia od firmy ui42.

Ďalšie čítanie
--------------

* Peter Morville a Louis Rosenfeld, *Information Architecture for the World Wide Web* (2006), ISBN 0-596-52734-9
* Wei Ding; Xia Lin. *Information Architecture: The Design and Integration of Information Spaces*. [s.l.] : Morgan & Claypool Publishers, 15 May 2009. Dostupné online. ISBN 978-1-59829-959-5.

Zdroj
-----

*Tento článok je čiastočný alebo úplný preklad článku Information architecture na anglickej Wikipédii.*